ai4bharat/Pralekha huggingface dataset:
وزارت دفاع
بھارت اور امریکہ کی خصوصی فوجوں نے مشترکہ تربیتی مشق مکمل کی
نئی دہلی،30 مارچ،2021 / ہماچل پردیش کے بکلوہ میں واقع خصوصی فوجوں کے تربیتی اسکول میں 11ویں بھارت – امریکہ مشترکہ خصوصی فوجی مشق وجر پرہار 2021 اختتام پذیر ہوئی۔ دونوں ملکوں کی خصوصی فوجوں کی طرف سے یہ مشترکہ مشق بھارت اور امریکہ کے درمیان ایک کے بعد ایک منعقد کی جاتی ہے، جس کا مقصد مشترکہ مشن منصوبہ بندی اور کارروائی کے حربوں جیسے میدانوں میں بہترین طور طریقوں اور تجربوں سے ایک دوسرے کو واقف کرانا اور دونوں ملکوں کی خصوصی فوجوں کے درمیان کام کو بہتر بنانا ہے۔
دو طرفہ فوجی مشقیں اور دفاعی تبادلے دوست ملکوں کے درمیان دوطرفہ دفاعی تعاون میں گہرائی لانے کے اہم پہلو ہیں۔ اِس طرح کی مشقوں کے دوران حصہ لینے والی فوجیں مختلف نوعیت کے خطروں کو ناکام بنانے کے لیے مشترکہ طور پر تربیت دیتی ہیں، منصوبہ بناتی ہیں اور ان پر عمل کرتی ہیں، جس میں اُن کا مشترکہ مقصد یہ ہوتا ہے کہ وہ باہمی تربیت اور مل کر کام کر کے بین الاقوامی دہشت گردی کے خطرات کا مقابلہ کریں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3212
(Visitor Counter : 143
سائنس اور ٹیکنالوجی کی وزارت
کسانوں کی خوشحالی کے لیے سائنس اور ٹیکنالوجی کا موثر استعمال ضروری ہے- ڈاکٹر بسنت کمار داس
ناگپور میں انڈین سائنس کانگریس کے ایک حصے کے طور پر کسان سائنس کانگریس کا انعقاد کیا گیا
انڈین سائنس کانگریس میں مہمان خصوصی پدم شری بیج ماتا راہی بائی پوپرے کو اعزاز سے نوازا گیا
ناگپور/ممبئی: 5 جنوری 2023
سینٹرل فشریز ریسرچ انسٹی ٹیوٹ، کولکاتہ، ہندوستانی زرعی تحقیقی ادارے کے ڈائریکٹر بسنت کمار داس نے کہا ‘‘ ملک نے غذائی اجناس کی پیداوار میں زبردست ترقی کی ہے اور ہمارے کسانوں کی محتاط کوششوں نے اس میں اہم ترین کردار ادا کیا ہے، تاہم، یہ دیکھا گیا ہے کہ کسانوں کی معاشی حالت زیادہ بہتر نہیں ہوئی ہے۔ اس لیے زراعت کی ترقی کے لیے جدید سائنس اور ٹکنالوجی کا موثر استعمال ضروری ہے’’ انہوں نے زور دے کر کہا کہ کسانوں کو مارکیٹ کی تکنیک سے آگاہ ہونے کی ضرورت ہے۔
وہ 108ویں انڈین سائنس کانگریس کے ایک حصے کے طور پر ناگپور میں منعقدہ فارمرز سائنس کانگریس کی افتتاحی تقریب سے خطاب کر رہے تھے۔ انڈین سائنس کانگریس کی چیئرپرسن ڈاکٹر وجے لکشمی سکسینہ نے تقریب کی صدارت کی اور پدم شری راہی بائی پوپرے، بیج ماتا ، ڈاکٹر سبھاش چودھری، راشٹرسنت تکدوجی مہاراج یونیورسٹی کے چانسلر، ڈاکٹر آشیش پاترکر، وائس چانسلر انیمل اینڈ فشریزسائنس یونیورسٹی اس موقع پر موجود تھے۔
تقریب سے خطاب کرتے ہوئے ڈاکٹر وجے لکشمی سکسینہ نے کہا کہ کسانوں کی حالت اب بھی نازک ہے، انہیں ان کی محنت کے بدلے میں خاطر خواہ آمدنی نہیں مل رہی ہے۔ موسمیاتی تبدیلیوں کی وجہ سے زراعت کا شعبہ سب سے زیادہ متاثر ہوا ہے۔ انہوں نے بتایا کہ ایسا پہلی بار ہوا ہے کہ کسانوں کے مسائل اور ان کی حالت زار پر بات کرنے کے لیے کسانوں کی سائنس کانگریس کا انعقاد آئی ایس سی میں کیا گیا ہے۔ ساتھ ہی انہوں نے امید ظاہر کی کہ دنیا بھر کے زرعی سائنسدان اس پلیٹ فارم پر کسانوں سے متعلق مسائل پر بھرپور گفتگو کریں گے۔ اور یہ بالآخر کسانوں کے لیے مددگار ثابت ہوگا۔
ڈاکٹر پرکاش کڈو نے اکولا میں زرعی یونیورسٹی  کے کام کے بارے میں جانکاری دی۔ یونیورسٹی نے اب تک فصلوں کی 176 مختلف اقسام تیار کی ہیں۔ جدید زرعی ٹیکنالوجی ودربھ کے 11 ہزار گاؤں تک پہنچ چکی ہے۔ ڈاکٹر کڈو نے کہا کہ یونیورسٹی مسلسل کھاد کی کاشتکاری فارمنگ پر کام کر رہی ہے۔
انڈین سائنس کانگریس کی چیئرپرسن ڈاکٹر وجئے لکشمی سکسینہ نے پدم شری راہی بائی پوپرے، جو ملک بھر میں بیج ماتا کے نام سے جانی جاتی ہیں، کو اعزاز سے نوازا، جو کسانوں کی سائنس کانگریس کی افتتاحی تقریب میں مہمان خصوصی کے طور پر موجود تھیں۔
اپنے خیالات کا اظہار کرتے ہوئے راہی بائی پوپرے نے کہا کہ پہلے لوگ میرے کام پر تنقید کرتے تھے اور میرا مذاق اڑاتے تھے۔ لیکن آج میرے ساتھ 200 گاؤں میں 3 ہزار 500 خواتین کام کر رہی ہیں۔ انہوں نے کہا کہ دیسی بیجوں کا استعمال اور ان سے پیداوار میں اضافہ کیا جائے۔ ہم مختلف فصلوں کے تحفظ کے ساتھ ساتھ دیسی بیجوں کو فروغ دے رہے ہیں۔ دیسی بیج ہر ایک کے کھیتوں میں استعمال کیا جائے، زہریلی اجزا سے پاک سبزیاں دیہات میں فروخت کی جائیں، تب ہی نوجوانوں کی آنے والی نسل صحت مند ہو گی۔ انہوں نے مزید کہا کہ قدرتی طور پر اُگائی جانے والی جنگلی سبزیاں  کیمیائی کھادوں کے استعمال کی وجہ سے تباہ ہو گئیں۔ انہوں نے اپنے اس خدشے کا اظہار بھی کیا کہ مستقبل میں زمین بھی ناقابل کاشت ہوجائے گی۔
ماخذ: ڈی آئی او ناگپور
این چتالے/آر۔آگھور/پی مالنڈکر
ہمیں سوشل میڈیا پر فالو کریں:
آبی وسائل، دریائی ترقیات اور گنگا احیاء کی وزارت
کابینہ نے سڑک چوڑی کرنے کے لئے تلنگانہ ریاستی سرکاری کی جانب سے حیدر آباد کے نلّا گنڈلا میں مرکزی آبی کمیشن کی اراضی حاصل کرنے کو منظوری دی
نئی دہلی، 27 مارچ 2019، وزیراعظم جناب نریندر مودی کی سربراہی میں مرکزی کابینہ نے آج بغیر کسی چارجز سے ساتھ سڑک چوڑی کرنے کے لئے ریڈیل روڈ نمبر 30 کو بہتر بنانے کے لئے تلنگانہ ریاستی سرکاری کی جانب سے مرکزی آبی کمیشن کی اراضی کی مشرقی حصے میں کمپاؤنڈ دیوار  سمیت 100 ایکڑ زمین کے 372 مر بع یارڈ حاصل کرنے کو اپنی منظوری دے دی ہے۔
تیار کی گئی سڑک مرکزی آبی کمیشن کےلئے فائدہ مند ثابت ہوگی کیونکہ منظور کردہ اراضی پر ایک مرکز تعمیر کرنے کی تجویز ہے ۔
۔۔۔۔۔۔۔۔۔۔۔
م ن۔ح ا۔ن ا۔
U- 1700
(Visitor Counter : 68
صدر جمہوریہ کا سکریٹریٹ
اساتذہ کے قومی دن کی ماقبل شام صدر جمہوریہ ہند کی اساتذہ کو مبارک باد
نئی دہلی،04؍ستمبر،صدر جمہوریہ ہند جناب رام ناتھ کووند نے اساتذہ کے قومی دن کے موقع پر ملک بھر کے اساتذہ کو مبارک باد دی ہے۔
اپنے مبارک بادی پیغام میں صدر جمہوری ہند رام ناتھ کووند نے کہا ’’ اساتذہ کے قومی د کے موقع پر مجھے اساتذہ کو اپنی جانب سے مبارک باد اور نیک خواہشات پیش کرتے ہوئے نہایت خوشی ہورہی ہے۔
ہم اپنے سابق صدر جمہوریہ ہند ڈاکٹر سرواپلی رادھا کرشنن کے یوم پیدائش پر اساتذہ کا قومی دن مناکر ہم ایک نامور سیاست داں ، ایک عظیم اسکالر اور تعلیمی برادری کی نہایت ممتاز شخصیتوں میں سے ایک کو خراج عقیدت پیش کرتے ہیں۔ ان کی زندگی اور ان کا کام اساتذہ کو پوری لگن اور دیانت داری کے ساتھ اپنے فرائض انجام دینے کے لئے ہمیشہ تحریک دیتے رہیں گے۔
اساتذہ کا قومی دن ، ان اساتذہ کے نام ہے، جو طلباء کی زندگی میں ایک اہم رول ادا کرتے ہیں۔ وہ نوجوان اذہان کو ترغیب فراہم کرتے ہیں، علم کی ان کی تشنگی کو سیراب کرتے ہیں اور طلباء کی مخفی صلاحیتوں اور لیاقتوں کو اجاگر کرتے ہیں۔
اس مبارک موقع پر میں پوری تعلیمی برادری کو اپنی جانب سے نیک خواہشات پیش کرتا ہوں، جنہوں نے ہمارے طلباء کی رہنمائی ملک کے قیمتی اثاثہ اور بیش قیمت انسانی وسائل بننے کے لئے رہنمائی کی۔ اس طرح سے ان اساتذہ نے ایک مضبوط اور خوش حال ملک کی تعمیر کے لئے گراں قدر تعاون پیش کیا،،۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4030
(Visitor Counter : 72
ماحولیات، جنگلات اور موسمیاتی تبدیلی کی وزارت
کسانوں کی زرعی اخراجات میں کمی کے لئے بھارت سائنسی تحقیق کو فروغ دے رہا ہے تاکہ فائدہ مند ماحولیاتی اور آب و ہوا کے نتائج کو مشترکہ فوائد کے طور پر فراہم کیا جا سکے
ماحولیات، جنگلات اورآب و ہوا کی تبدیلی کے وزیر مملکت جناب اشونی کمار چوبے نے لوک سبھا میں ایک سوال کے تحریری جواب میں کہا کہ بھارت جہاں 6/1 سے زیادہ انسانیت ہے اس نے 1850 اور 2019 کے درمیان گرین ہاؤس گیسوں کے اخراج میں عالمی مجموعی طور پر محض 4 فیصد کا تعاون دیا ہے اورجبکہ اس کا فی کس اخراج دنیا کی اوسط کا تقریباً ایک تہائی ہے۔ 2016 میں ملک کا گرین ہاؤس گیس  کا کل اخراج تقریباً 2838 ملین ٹن سی او 2 تھا جس میں سے زرعی شعبے کا اخراج محض 14فیصدتھا۔
قومی سطح پر غذائی تحفظ کو یقینی بنانے کے علاوہ، بھارت خوراک کی اپنی برآمدات کے ساتھ باقی دنیا کو تعاون دینا جاری رکھے ہوئے ہے۔ بھارت کے زرعی اخراج کو عالمی سطح پر مویشیوں کی سب سے بڑی آبادی، دودھ کا سب سے بڑا پیدا کرنے والا،چاول کا سب سے بڑا برآمد کنندہ اور گندم کا دسواں بڑا برآمد کنندہ ہونے کے پس منظر میں غور کرنا چاہیے۔ بھارت کا اتنا بڑا پیمانہ ہونے کےباوجود ،بھارتی زراعت میں بڑے پیمانے پر صنعتی زراعت کے بہت کم یا کوئی واقعات نہیں دکھائے جاتے ہیں۔ اس تناظر میں، بھارت کے زرعی شعبے کے اخراج کو نمایاں طور پر کم سمجھا جانا چاہیے۔
یہاں یہ بات بھی قابل ذکر ہے کہ زراعت کے اخراج بقا کے اخراج ہیں، اخراج ضروری اشیاء کے لیے پیداواری سرگرمیوں سے پیدا ہونے والے اخراج ہیں، نہ کہ لگژری اخراج، جس کی وجہ سے ہونے والی عالمی تمازت کے ذریعے دنیا کو نقصان پہنچ رہا ہے اور اس طرح کے اخراج کی وجہ ،بنیادی طور پر ترقی یافتہ دنیا کے غیر اخلاقی طرز زندگی اور پیداوارنیز کھپت کی مثالیں ہیں ۔ اس بات پر بھی زور دیا جا سکتا ہے کہ اگر پوری دنیا کا فی کس سالانہ اخراج بھارت کے برابرہو جائے تو ماحولیات سے متعلق بحران قطعی نہیں ہوسکتا ہے۔
تحریری جواب میں یہ بھی بتایا گیا ہے کہ ترقی پذیر ممالک کیلئے جس میں بھارت میں شامل ہے ، زراعت بنیادی طور پر موافقت کی جگہ ہے، جس میں تخفیف کے ساتھ فوائد بھی شامل ہیں۔ اس سلسلے میں حکومت زرعی شعبے سے جی ایچ جی کے اخراج کے حوالے سے تحقیق کر رہی ہے اور اسے فروغ دے رہی ہے۔ جن سائنسی اور تکنیکی اقدامات پر توجہ مرکوز کی جا رہی ہے ان میں نیم کی ملمع والے یوریا ،ملمع کاری والی سلو ریلیز کھاد، مٹی کے ٹیسٹ پر مبنی کھاد کا استعمال، لیف کلر چارٹ پر مبنی این ایپلی کیشن، براہ راست بیج والے چاول، چاول کی شدت کا نظام، ایروبک چاول،چھڑکاؤ والی آبپاشی اور ڈرپ فرٹیگیشن شامل ہیں۔ حکومت کے ان اقدام کا مقصد کاشتکاروں کے لیے زرعی اخراجات میں کمی کو فروغ دینے کے لیے تمام معلومات کے معقول استعمال کی حوصلہ افزائی کرنا ہے ، نیز تاکہ فائدہ مند ماحولیاتی اور آب و ہوا کے نتائج کو شریک فوائد کے طور پر فراہم کیا جاسکے۔
وزیراعظم کا دفتر
وزیر اعظم کا، اقوام متحدہ میں ’زمین کے بنجرہونے، آراضی کے ڈی گریڈیشن اور خشک سالی سے متعلق اعلیٰ سطح کے مکالمے‘ میں کلیدی خطاب
ایکسیلینسی، صدر محترم جنرل ا سمبلی
معززین، خواتین وحضرات
نمستے
میں اس اعلیٰ سطحی مکالمے کے انعقاد کے لیے ، جنرل اسمبلی کے صدر محترم کا شکریہ ادا کرتا ہوں۔
تمام زندگیوں اور ذریعۂ معاش کو سہارا دینے کے لیے، آراضی ایک بنیادی عمارت ہے۔ اور ہم سب یہ سمجھتےہیں کہ زندگی کا جال ایک باہم مربوط نظام کے طور پر کام کرتا ہے۔ افسوس کی بات یہ ہے کہ آج دنیا کے دو تہائی حصوں میں زمینی انحطاط متاثر ہو رہا ہے۔ اگر اس سلسلے کو روکا نہیں گیا تو یہ ہمارے معاشروں، معیشتوں، خوراک کے تحفظ ، صحت، حفاظت اور معیارِ زندگی کی بنیادوں کو ختم کردے گا لہٰذا ہمیں زمین اور اس کے وسائل پر زبردست دباؤ کو کم کرنا ہوگا۔ واضح طور پر، بہت سارے کام کرنے کے لیے ہمارے سامنے ہیں۔ لیکن ہم یہ کرسکتے ہیں۔ ہم مل کر یہ کام کرسکتے ہیں۔
جناب صدر،
ہندوستان میں، ہم نے ہمیشہ زمین کو بہت اہمیت دی ہے اور مقدس زمین کو اپنی ماں سمجھا ہے۔ ہندوستان نے بین الاقوامی فورم میں زمین کے انحطاط کے معاملات کو اجاگر کرنے میں پہل کی گئی ہے۔ 2019 کے اعلامیے میں، زمین کے تئیں بہتر رسائی اور رہنمائی کا مطالبہ کیا گیا ہے نیز صنفی حساس۔ تبدیل جاتی پروجیکٹوں پر زور دیا گیا ہے۔ ہندوستان میں پچھلے دس برسوں میں لگ بھگ 30 لاکھ ہیکٹر آراضی میں جنگل کا احاطہ کیا گیا ہے جس سے جنگل کے مشترکہ احاطے میں اضافہ ہوا ہے اور جس سے یہ ملک کے کل رقبے کا ایک چوتھا حصہ بن گیا ہے۔ ہم زمینی انحطاط کی ذرخیزی کی اپنی قومی وابستگی کو حاصل کرنے کی راہ پر گامزن ہیں۔
ہم 2030 تک انحطاط شدہ 26 ملین ہیکٹر رقبے کی آراضی کی بحالی کے تئیں بھی کام کر رہے ہیں۔اس سے 2.5 سے 3 ارب ٹن کاربن ڈائی آکسائڈ کے مساوی اضافی کاربن کی کمی کے ہدف کو حاصل کرنے کے ہندوستان کے عزم کو مدد ملے گی۔
ہمارا یقین ہے کہ زمین کی بحالی، مٹی کی صحت، زمین کی پیداواری صلاحیت، خوراک کے تحفظ اور بہتر معیشت کے ایک اچھے سلسلے کا آغاز کرسکتی ہے۔ ہندوستان کے بہت سے حصوں میں ، ہم نے کچھ نئے نقطہ نظر اپنائے ہیں۔ صرف ایک مثال پیش کرنے کے لیے ، گجرات کے کچھ کے میدان کا بنّی خطہ انتہائی ڈی گریڈیشن کا شکار ہے اور یہاں بہت کم بارش ہوتی ہے۔ اس خطے میں زمین کی بحالی، گھاس کے میدانوں کو فروغ دے کر کی جاتی ہے جو کہ زمینی انحطاط کی ذرخیزی کے حصول میں معاون ہے۔ یہ جانوروں کی پرورش کو فروغ دے کر بھی جانوروں کی سرگرمیوں اور نان نفقے کی وسعت میں مدد کرتا ہے۔ اسی جذبے کے تحت ، ہمیں دیسی تکنیک کو فروغ دیتے ہوئے، زمین کی بحالی کے لیے مؤثر حکمت عملی تیار کرنے کی ضرورت ہے۔
جناب صدر،
زمینی انحطاط، ترقی پذیر دنیا کے لیے ، ایک خاص چیلنج ہے۔ جنوب-جنوب تعاون کے جذبے کے ساتھ ، ہندوستان، زمینی بحالی کی حکمت عملی تیار کرنے میں ساتھی ترقی پذیر ممالک کی مدد کر رہا ہے۔ ہندوستان میں زمینی انحطاط کے امور کے بارے میں سائنسی نقطہ نظر کو فروغ دینے کے لیے ، ایک سینٹر آف ایکسیلنس قائم کیا جارہا ہے۔
جناب صدر،
یہ انسانیت کی اجتماعی ذمے داری ہے کہ وہ انسانی سرگرمیوں کے باعث آراضی کو ہونے والے نقصان کو ختم کرے۔ یہ ہمارا مقدسفریضہ ہےکہ ہم اپنی آئندہ نسلوں کے لیے ایک صحتمند پلانٹ چھوڑیں۔ ان کے اور اپنی خاطر،میں اس اعلیٰ سطحی ڈائیلاگ میں نتیجہ خیز تبادلہ خیال کے لیے نیک خواہشات پیش کرتا ہوں۔
شکریہ
بہت بہت شکریہ
نوجوانوں کے امور اور کھیل کود کی وزارت
پیرا شٹلر مانسی جوشی نے دلّی کی قومی جنگی یادگار پر گلوان وادی میں شہید ہوئے ہیروز کو خراج عقیدت پیش کرتے ہوئے کہا کہ ’’جب بھی میں ملک کی نمائندگی کروں گی، ہندوستانی مسلح افواج کی قربانیوں کو یاد کروں گی ‘‘
بھارت کی ممتاز پیرا شٹلر اور 2019 ء کی عالمی پیرا بیڈمنٹن چیمپئن مانسی جوشی نے حال ہی میں قومی دار الحکومت کے اپنے مختصر دورے کے دوران دلّی کی قومی جنگی یاد گار کا دورہ کیا ۔ مانسی ، جو حال ہی میں خواتین کے سنگلز ایس ایل 3 زمرے میں بی ڈبلیو ایف پیرا بیڈمنٹن رینکنگ میں عالمی نمبر 1 بنی ہیں، 2019 ء میں قومی یادگار کے افتتاح کے بعد سے ، اس کا دورہ کرنے اور ملک کے شہیدوں کو خراج عقیدت پیش کرنے کی خواہش مند تھیں۔
محترمہ مانسی نے کہا کہ ’’ 2019 ء کے بعد سے میں قومی جنگی یادگار کا دورہ کرنا اور ان لوگوں کو اپنا احترام پیش کرنا چاہتا تھی ، جنہوں نے ہمارے ملک کی حفاظت کرتے ہوئے اپنی جانیں قربان کیں اور عظیم قربانیاں دیں۔ آخر کار ، آج مجھے موقع ملا اور مجھے اس جگہ کا دورہ کرنے کا واقعی اعزاز حاصل ہوا۔ ‘‘
دورے کے دوران، مانسی نے ، ان بہادر فوجیوں کو خراج عقیدت پیش کیا ، جنہوں نے 2020 ء کے گلوان وادی کے تشدد کے دوران اپنی جانیں قربان کیں ، جن میں آنجہانی کرنل سنتوش بابو بھی شامل ہیں ، جنہیں ان کی بہادری کے لئے ہندوستان کے دوسرے اعلیٰ ترین فوجی اعزاز مہاویر چکر سے نوازا گیا تھا ۔
مانسی نے قومی جنگی یادگار کے وِراٹ چکر کا چکر بھی لگایا ، جو کانسے کی چھ میورلس پر مشتمل ہے ، جس میں ہندوستانی فوج، فضائیہ اور بحریہ کی طرف سے لڑی جانے والی مشہور لڑائیوں لونگے والا کی لڑائی، گنگا ساگر کی لڑائی، تتھوال کی لڑائی، ریزانگلہ کی جنگ ، آپریشن میگھدوت اور آپریشن ٹرائیڈنٹ کی عکاسی کی گئی ہے ۔
6 شدید لڑائیوں کی کہانیوں نے مانسی کو جذباتی کر دیا اور انہوں نے کہا کہ اب وہ جب بھی ملک کی نمائندگی کریں گی ، انہیں یاد رکھیں گی ۔
’’ کاش میں بچپن میں زیادہ جانتی اور  مزید معلومات رکھتی۔ اگر میرے پاس بچپن میں ہی یہ تمام معلومات ہوتیں تو مجھے لگتا ہے کہ میرے اندر اپنی مسلح افواج کے تئیں مزید فہم اور احترام پیدا ہوتا لیکن ابھی بھی دیر نہیں ہوئی۔ ‘‘
اس کے بعد انہوں نے مزید کہا کہ ’’ ہم ملک سے باہر جاتے وقت ترنگا ساتھ رکھتے ہیں لیکن ہم میں سے کوئی بھی ایسا نہیں کر سکتا  ۔ اگلی بار جب میں ملک کی نمائندگی کروں گی تو میں ان تمام سپاہیوں کو اپنے ذہن میں رکھوں گی اور اسے ہمیشہ یاد رکھوں گی ۔
ارضیاتی سائنس کی وزارت
محکمہ موسمیات نے اکتوبر سے دسمبر 2020 کے درمیان سمندری طوفان اور سمندری طوفان سے پہلے کے کاموں کے بارے میں ایک میٹنگ میں تیاریوں اور ضرورتوں کا جائزہ لیا اور اس سے متعلق منصوبہ تیار کیا
نئی دہلی،08 اکتوبر ،2020 / بھارت کے محکمہ موسمیات آئی ایم ڈی نے 6 اکتوبر کو طوفان سے پہلے کے کام کاج کے بارے میں ایک آن لائن میٹنگ کا انعقاد کیا ۔ یہ میٹنگ آئی ایم ڈی کے موسمیات کے علوم کے ڈائریکٹر جنرل ڈی جی ایم ڈاکٹر مرتیونجے موہاپاتر کی چیئرمین شپ میں اکتوبر سے دسمبر 2020 کے درمیان سمندر طوفان کے موسم سے متعلق تیاریوں کا جائزہ لینے اور منصوبہ بندی کے لیے کی گئی۔ اس میں آئی ایم ڈی کی طرف سے متعلقہ فریقوں کے ساتھ نئے اقدامات کے بارے میں تبادلۂ خیال کیا گیا۔ میٹنگ میں آئی ایم ڈی ، اوسط درجے کے موسم سے متعلق پیش گوئی کے قومی مرکز این سی ایم آر ڈبلیو ایس ، بھارتی فضائیہ، بھارتی بحریہ ، مرکزی آبی کمیشن ، آئی آئی ٹی دلی، سمندر سے متعلق اطلاعاتی خدمات کے بھارتیہ قومی مرکز ، قدرتی آفات سے نمٹنے سے متعلق قومی ایجنسی ، قدرتی آفات کی صورت میں کارروائی کرنے والی قومی فورس ، ماہی گیری کے محکمے ، وقت کی پابندی سے متعلق سیل ، بھارتیہ ریلوے کے ماہرین نے شرکت کی۔
آئی ایم ڈی کے ڈی جی ایم نے اپنے افتتاحی خطبے میں مختلف موضوعات پر اظہار خیال کیا۔ انہوں نے یہ اظہار خیال آخری فاصلے تک پیش گوئی کرنے سے لے کر ان شعبوں تک پر بات چیت کی جن میں بہتری لانے کی ضرورت ہے۔ انہوں نے شرکاء کو بتایا کہ آئی ایم ڈی نے طوفان کا پتا لگانے ، طوفان کی آمد ، اس کی شدت اور بھاری بارش ، سخت ہواؤں اور طورفان کے ابھرنے کے بارے میں پیش گوئی کے سلسلے میں خاطر خواہ بہتری حاصل کی ہے۔ انہوں نے بتایا کہ سمندری طوفان سے پہلے کے موسم میں آئی ایم ڈی طوفان کی آمد کے بارے میں مشاہدے اور پیش گوئی کے لیے ایک انٹر ایکٹیو ڈسپلے نظام شروع کرے گا۔
انہوں نے متعلقہ فریقوں کو آئی ایم ڈی کے ذریعے شروع کیے گیے مختلف موبائل ایپس کے بارے میں بھی بتایا جس میں بجلی گرنے کے بارے میں پیش گوئی کے لیے دامنی ، موسم کی پیش گوئی کے لیے موسم و امنگ شامل ہے۔ اس پیش گوئی میں سمندری طوفان سے متعلق وارننگ اور زرعی موسم سے متعلق مشوروں کے لیے میگھ دوت شامل ہے۔ شرکاء کو مفت رجسٹریشن کی سہولت کے بارے میں بھی بتایا گیا جو خطے کے لیے مخصوص موسمیاتی مرکز کی ویب سائٹ www.rsmcnewdelhi.imd.gov.in پر دستیاب ہے تاکہ سمندری طوفان کے بارے میں کوئی بھی وارننگ حاصل کی جا سکے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6190
(Visitor Counter : 59
بندرگاہوں، جہاز رانی اور آبی راستوں کی وزارت
جناب منسکھ منڈوایا بھارتی آبی راستوں کے ذریعہ بنگلہ دیش کے لئے بھوٹان کارگوکے حامل بحری جہاز کو جھنڈی دکھاکررخصت کریں گے
اپنی نوعیت کا یہ اولین نقل وحمل چاروں طرف زمین سے گھرے بھوٹان کو بنگلہ دیش سے مربوط کریگا
نئی دہلی،12جولائی :اندرون ملک آبی راستوں کو فروغ دینے کے وزیراعظم کے نظریے کو آگے بڑھاتے ہوئے جہازرانی کے وزیرمملکت  اور کیمیاوی اشیأ اورکیمیاوی کھادوں کے وزیرجناب منسکھ منڈاویا آج ایک اندرون ملک آبی راستے سے گذرنے والے بحری جہاز کو بھوٹان سے بنگلہ دیش جانے کے لئے جھنڈی دکھاکررخصت کریں گے، جس میں بھوٹان کا مال لداہواہے ۔ مذکورہ بحری جہاز کا یہ سفر دریائے برہمپتر اور بھارت ۔بنگلہ دیش پروٹوکول روٹ کے توسط سے عمل میں آئیگا۔ یہ اپنی نوعیت کا پہلا نقل وحمل ہے، جس کے تحت بھارتی اندرون ملک آبی راستے کا استعمال دوایسے ملکوں کو مربوط کرنے کے لئے کیاجارہاہے جو چاروں طرف زمین سے گھرے ہوئے ہیں یعنی یہ ملک بھوٹا ن اوربنگلہ دیش ہیں ۔
1000میٹرک ٹن کٹے ہوے پتھرکے ڈلے انلینڈواٹرویزاتھارٹی آف انڈیا کے راستے لے جائے جائیں گے اوریہ ڈلے آسام میں دھبری پورٹ سے بحری جہاز ایم وی اے اے آئی سے نارائن گنج ، بنگلہ دیش لے جائے جائیں گے اور اس کے لئے بھارت کی قومی شاہراہ نمبر 2کااستعمال کیاجائیگا ۔ساتھ ہی ساتھ بنگلہ دیش پروٹوکول روٹ بھی استعمال ہوگا۔
مذکورہ زمرے کے پتھرکے ڈلے ٹرکوں کے ذریعہ بھوٹان میں فنڈ شولنگ سے ٹرکوں کے ذریعہ لے جائے جاتے تھے اوراس سلسلے میں آسام میں دھبری کی جٹی آئی ڈبلیواے آئی کافاصلہ 160کلومیٹرکے بقدرہے ۔
بھوٹان بنگلہ دیش میں مختلف تعمیراتی پروجیکٹوں کے لئے خاطرخواہ مقدارمیں پتھرکے ڈلے برآمدکرتارہاہے ۔
انلینڈواٹرویزموڈ کے توسط سے برآمدات نقل وحمل کا ایک متبادل ذریعہ فراہم کریں گی اوریہ ذریعہ افزوں طورپرماحولیات دوست اور سستاہے ۔ اس کے تحت بڑے سائز کے بحری جہاز کا استعمال بھی ممکن ہے یعنی سڑک ک راستے اتنی بڑی مقدارمیں ڈلے نہیں لے جائے جاسکتے تھے اور ساتھ ہی ساتھ ایسا کرنے سے زمینی راستوں پر ہونے والی بھیڑبھاڑ بھی کم ہوگی ۔ یہ پہلی لدان ہے ،جسے انلینڈواٹرویزتوسط سے بھیجاجارہاہے اگرسڑک سے اتنی مقدارمیں ڈلے بھیجے جاتے تو 20میٹرک ٹن صلاحیت کے 50ٹرک درکارہوتے ۔
توقع ہے کہ اس نقل وحمل سے بھوٹان کے برآمدکاروں کی حوصلہ افزائی ہوگی اوروہ افزوں طورپرپتھرکے ڈلوں کی تجارت کے لئے آبی راستوں کا استعمال کریں گے، ساتھ ہی ساتھ بھوٹان اوربنگلہ دیش کے مابین دیگر نوعیت کے کارگوکا نقل وحمل بھی اسی راستے سے عمل میں آئیگایعنی بھارت کے آبی راستوں کا استعمال ہوگا۔ بھوٹان کے برآمدکاراوردرآمدکاروں سے توقع کی جاتی ہے کہ وہ اب اکثروبیشتراسی راستے کا استعمال کریں گے ۔
وزارت دفاع
گائیڈیڈ پناکا کی دوہری کامیابی
نئی دہلی،11 مارچ2019؍دفاعی تحقیق و ترقی سے متعلق ہندوستانی ادارہنے آج پوکھرن رینج سے کامیابی کے ساتھ گائیڈیڈ پناکا راکٹ کا کامیاب تجربہ کیا۔ یہ اسلحہ جاتی نظام جدید ترین گائیڈنس کِٹ سے لیس ہے، جو کہ اعلیٰ ترقی یافتہ نیوی گیشن اور کنٹرول نظام پر مشتمل ہے۔ دونوں مشن کے دوران اسلحہ جاتی نظام نے مقررہ نشانے کو نہایت درستگی کے ساتھ حاصل کیا۔ٹیلی میٹری نظام نے لانچ وہیکل کی مکمل پرواز کے دوران پوری نگرانی کی۔ اس طرح مشن کے تمام مقاصد کامیابی کے ساتھ پورے ہوگئے۔
گائیڈیڈ پناکاراکٹ کو ڈی آر ڈی او کے ذریعہ اندرون ملک تیا رکیا گیا ہے۔اس سے یقینی طورپر آرٹیلری کی صلاحیت میں اضافہ ہوگا اور وہ نہایت درستگی کے ساتھ مار کرسکے گا۔
م ن۔م ع۔ن ع
U: 1539
(Visitor Counter : 61
وزارت دفاع
فلیگ آفیسر کمانڈنگ-ان-چیف  نے مغربی بحری بیڑے کی تیاریوں کا جائزہ لیا
وائس ایڈمرل اجیندر بہادر سنگھ، فلیگ آفیسر کمانڈنگ-اِن -چیف، ویسٹرن نیول کمانڈ نے 11 سے 13 اکتوبر 2022تک ہندوستان کے مغربی ساحل سے دور سمندر میں مغربی بحری بیڑے کے بحری جہازوں پر ایک کثیر خطرے کے منظر نامے میں، مغربی بحری بیڑے کی آپریشنل/جنگی تیاریوں کا جائزہ لیا۔ مشق میں ہندوستانی بحریہ کے 20 سے زائد جنگی جہازوں، چھ آبدوزوں اور مختلف قسم کے طیاروں نے حصہ لیا۔ دن اور رات کی حکمت عملی کی مشق میں وسیع پیمانے پر ہتھیاروں اور انضمام کی مشقیں اور تینوں جہتوں میں ہدف کی مصروفیت شامل تھی۔
تیز رفتار آپریشن کے دوران، کمانڈر انچیف نے، سخت آپریشنل حالات میں اینٹی ایئر، اینٹی سرفیس اور اینٹی سب میرین ایکٹیویٹیز، ملٹی شپ ریپلنشمنٹ، بورڈنگ آپریشنز/وی بی ایس ایس کی بھی نگرانی کی۔ نیٹ ورک مرکوز صلاحیتوں کے ذریعے ڈبلیو این سی کے پورے ایریا آف ریسپانسیبلٹی  کی نگرانی کرنے کے لیے، مغربی بیڑے کی صلاحیت بھی کارگر ثابت ہوئی۔
سب میرین مخالف کارروائیوں میں بحری جہازوں کے ذریعے آبدوزوں کو تلاش کرنے کے لیے فعال اور غیر فعال صفوں کی تعیناتی، اے ایس ڈبلیو کے قابل پی 8I ہوائی جہاز اور بحری جہاز سے پرواز بھرنے والے ہیلی کاپٹروں کی تعیناتی شامل تھی، جس کا نتیجہ ٹارپیڈو فائرنگ میں تھا۔
اس مشق نے بیڑے کے لیے 247 x آپریشن کرنے کے لیے ہندوستانی بحریہ کے سب سے بڑے ایئر اسٹیشن آئی این ایس ہنسا کی آپریشنل صلاحیت اور تیاری کا مظاہرہ بھی کیا۔ میری ٹائم پیٹرول ایئر کرافٹ پی8I، ڈورنئیر اور آئی ایل 38-، ہیل یو اے وی سی گارڈین، مربوط ہیلی کاپٹرسی کنگ ، کاموف 31، اے ایل ایچ اور چیتک اور ہندوستانی بحریہ کے مگ 29 کے اور ہندوستانی فضائیہ کے سکھوئی 30 نے مؤثر طریقے سے نگرانی اور جنگی کارروائیوں کے تئیں موثر کارروائیوں میں حصہ لیا۔
توپ ، میزائل اور ٹارپیڈو فائرنگ مکمل طور پر ہندوستانی بحریہ کے "آرڈیننس آن ٹارگٹ" کے مقصد پر مرکوز تھی۔ بحری جہازوں کے ذریعے میزائل، ٹارپیڈو اورتوپوں کی فائرنگ کا مقصد، بحریہ کی علاقائی اور پوائنٹ دفاعی صلاحیتوں کو قائم کرنا اور ایک حقیقت پسندانہ حکمت عملی کے منظر نامے میں تیز رفتار ہوا/سطح/ ذیلی سطح کے اہداف کے خلاف، دفاعی صلاحیتوں کی نشاندہی کرنا تھا۔ اس کے علاوہ آبدوزوں نے ٹارپیڈو فائر کیے۔ ان فائرنگ کی قطعی درستگی، بلاتعطل اور محفوظ طریقے سے انجام دہی نے ہندوستانی بحریہ کے ہتھیاروں اور ہتھیاروں کے نظام کے مہلک اور موثر ہونے کو ظاہر کیا، جو جنگی تیاری کے اعلیٰ معیار کی عکاسی کرتا ہے۔
سی این سی نے مغربی بحری بیڑے، آئی این ایس ہَنسا اور ہندوستانی فضائیہ کے میری ٹائم سائیڈ کو ہندوستانی بحریہ کے تصور کردہ آپریشنز کو انجام دینے اور ملک کی بحری سلامتی میں تعاون کرنے کے لیے تیار رہنے پر سراہا۔
سمندر میں، تمام بحری جہاز ،مغربی فلیٹ کے فلیگ آفیسر کمانڈنگ ریئر ایڈمرل سمیر سکسینہ کی جامع کمان کے تحت تھے۔
دیہی ترقیات کی وزارت
مرکزی وزیر جناب نریندر سنگھ تومر نے سارس آجیویکا میلہ– 2021 کا افتتاح کیا
ایس ایچ جی نے کنبے کی آمدنی بڑھانے اور معیارِ زندگی بہتر کرنے میں اہم رول ادا کیا ہے : جناب تومر
یہ میلہ نوئیڈا ہاٹ میں 26 فروری سے 14 مارچ تک چلے گا
نئی دلّی ، 26 فروری / زراعت اور کسانوں کی بہبود ، دیہی ترقی ، پنچایتی راج اور خوراک کی ڈبہ بندی کے مرکزی وزیر جناب نریندر سنگھ تومر نے آج نوئیڈا ہاٹ میں سارس آجیویکا میلہ – 2021 کا افتتاح کیا ۔ اس موقع پر زراعت اور کسانوں کی بہبود کے مرکزی وزیر مملکت جناب کیلاش چودھری موجود تھے ۔
اجتماع سے خطاب کرتے ہوئے جناب تومر نے کہا کہ دیہی ترقی کی وزارت خود امدادی گروپوں  میں اور عورتوں کو شامل کرنے کے لئے کام کر رہی ہے ۔ انہوں نے کہا کہ اِن ایس ایچ جیز کنبے کی آمدنی بڑھانے اور معیارِ زندگی کو بہتر بنانے میں اہم رول ادا کیا ہے ۔
خود کفیل بھارت کے لئے وزیر اعظم کی اپیل کے بارے میں گفتگو کرتے ہوئے جناب تومر نے کہا کہ آتم نربھر بھارت صرف سرکاری اسکیموں اور کوششوں کے ذریعے ہی حاصل نہیں کیا جا سکتا ۔ اس میں عوام کی شرکت بہت ضروری ہے اور ایس ایچ جیز ، اِس مقصد کے حصول میں اہم رول ادا کر سکتے ہیں ۔ انہوں نے با اختیار ایس ایچ جیز پر زور دیا کہ وہ آگے آئیں اور دوسرے ایس ایچ جیز کو آتم نربھر بننے میں مدد کریں ۔
جناب کیلاش چودھری نے کووڈ کے دور میں دیہی خواتین کو روز گار دینے کے لئے ایس ایچ جیز کی کوششوں کی ستائش کی ۔ انہوں نے کہا کہ ہمارے ایس ایچ جیز میں برآمداتی کوالٹی کا سامان پیدا کرنے کی صلاحیت ہے اور ان ایس ایچ جیز کی مدد سے ملک آتم نربھر بھارت کے خواب کو پورا کر سکتا ہے ۔
دیہی ترقی کی وزارت میں سکریٹری جناب ناگیندر ناتھ سنہا نے ایس ایچ جی اور دست کاروں کو مشورہ دیا کہ وہ اپنی مصنوعات کو بہتر بنانے کے لئے صارفین کی مانگ کو سمجھیں ۔ انہوں نے کہا کہ وزارت اشتہارات اور ایس ایم ایس مارکیٹنگ کے ذریعے میلے کو مشتہر کرے گی تاکہ تمام شرکاء کو اپنی مصنوعات بڑی تعداد میں لوگوں کے سامنے پیش کرنے کا موقع مل سکے ۔
سارس آجیویکا میلہ – 2021 کا انعقاد وزارت کے ذریعے 26 فروری سے 14 مارچ کے درمیان کیا جا رہا ہے ۔ 27 ریاستوں کے 300 سے زیادہ دیہی خود امدادی گروپ اور دست کار میلے میں شرکت کر رہے ہیں ۔ تقریباً 150 اسٹال اور علاقائی کھانوں کے 15 فوڈ اسٹال قائم کئے گئے ہیں اور 60 سے زیادہ ثقافتی پروگرام پیش کئے جائیں گے ۔ میلے کے دوران مصنوعات کی پیکنگ اور ڈیزائن ، مواصلاتی صلاحیت ، سوشل میڈیا پبلسٹی اور بزنس ٹو بزنس مارکیٹنگ پر ورک شاپس کا انعقاد کیا جائے گا تاکہ دیہی خود امدادی گروپوں اور دست کاروں کو ، اِس بارے میں تعلیم دی جا سکے ۔ یہ میلہ روزانہ دن میں 11 بجے سے شام 8 بجے تک کھلا رہے گا ۔
اس موقع پر نیشنل انسٹی ٹیوٹ آف رورل ڈیولپمنٹ اینڈ پنچایتی راج کے ڈی جی ڈاکٹر جی نریندر کمار ، دیہی ترقی کی وزارت میں ایڈیشنل سکریٹری محترمہ الکا اپادھیائے ، دیہی ترقی کی وزارت میں جوائنٹ سکریٹری جناب چرن جیت سنگھ بھی موجود تھے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1988
(Visitor Counter : 106